આ તબક્કાના મતદાનમાં અમેઠીની સીટ પર બે રાણીઓ અને વજીર વચ્ચે મુકાબલો થઈ રહ્યો છે. આ બેઠક પર સપાના પ્રધાન અને મુલાયમસિંહના માનીતા ગાયત્રી પ્રજાપતિ ચૂંટણી લડી રહ્યા છે, પણ તેમની સામે ગેંગ રેપના આરોપ છે, જ્યારે કોંગ્રેસના ઉમેદવાર અમિતાસિંહ કરતાં તેમના પતિ ડોક્ટર સંજયસિંહ માટે ચૂંટણી જીતવી જરૂરી છે, કારણ આ સીટ પરના પરિણામ બાદ તેમનું દિલ્હીમાં કેટલું કદ છે તે નક્કી થશે. પ્રિયંકાના નજીકના ગણાતા અમિતાસિંહને અંતિમ દિવસે ઉંમેદવારીપત્ર ભરાવ્યું હતું. જ્યારે બીજી તરફ ભાજપના ઉમેદવાર ગરિમાસિંહ માટે પણ આ ચૂંટણી પરિવારની પ્રતિષ્ઠાનો પ્રશ્ન બની ગઈ છે. તે રીતે આ બેઠક પર બે રાણીઓ અને વજીર વચ્ચે મુકાબલો થઈ રહ્યો છે.